3. การประกอบธุรกิจของสายธุรกิจ

เนื่องจากการประกอบธุรกิจของบริษัทฯมีลักษณะเป็นสายธุรกิจและสายผลิตภัณฑ์เดียว
ดังนั้นการอธิบายลักษณะผลิตภัณฑ์และการให้บริการ การตลาด ภาวะการแข่งขัน
การผลิตและการจัดหาผลิตภัณฑ์ จะเป็นการอธิบายรวมกันของ สายผลิตภัณฑ์เดียว

(1) ลักษณะผลิตภัณฑ์และการให้บริการ

ก. ลักษณะผลิตภัณฑ์

  บริษัทฯ เป็นผู้รับจ้างผลิตแผงวงจรอิเล็กทรอนิกส์และผลิตภัณฑ์อิเล็กทรอนิกส์ (Electronic
  Manufacturing Services) ที่สามารถรับงานได้ตั้งแต่การผลิตแผงวงจรอิเล็กทรอนิกส์
  (Printed Circuit Board Assembly หรือ PCBA) ไปจนถึง
  ผลิตสินค้าอิเล็กทรอนิกส์สำเร็จรูป (Box-build)
  ทั้งนี้แผงวงจรและผลิตภัณฑ์ทางอิเล็กทรอนิกส์ที่บริษัทฯผลิตจำแนกตามประเภทของสินค้าขั้นปลายได้ดังนี้

-   ระบบควบคุมระบบอุตสาหกรรม (Industrial Control) คือ
    วงจรอิเล็กทรอนิกส์ที่ใช้ในการควบคุมระบบที่ใช้ใน อุตสาหกรรมทั่ว ๆ ไป ได้แก่
    ระบบควบคุมระบบทำความเย็นในเรือขนส่ง (Refrigeration Control for Ship
    Container), ระบบควบคุมระบบสูบน้ำ (Water Pump Controller),
    แผงควบคุมระบบอุตสาหกรรม (Industrial Control Module), ระบบจ่ายกำลังไฟฟ้า
    (Switching Power Supply) เป็นต้น

-   ระบบและอุปกรณ์สื่อสารโทรคมนาคม (Telecommunications) ได้แก่
    แผงวงจรในเครื่องโทรศัพท์เคลื่อนที่ (Keypad of mobile Phone , ตัวขยายสัญญาณ
    สัญญาณรบกวนต่ำสำหรับระบบโทรศัพท์เคลื่อนที่ (Low noise amplifier for Cellular
    Phone Base Station) , ระบบโทรศัพท์สาธารณะ (Public Telephone System)
    เป็นต้น

-   อุปกรณ์สำนักงาน (Office Automation) ได้แก่ กล้องโทรทัศน์วงจรปิด (Camera) ,
    แผงวงจรควบคุมเครื่องพิมพ์ (Printer Server) , เครื่องคอมพิวเตอร์มือถือ
    (Hand-held Computer) , Printer Server เป็นต้น

-   เครื่องเสียงระบบ DSP (Professionnal Audio and Video)
    ซึ่งเป็นเครื่องเสียงที่ใช้เทคโนโลยีของ Dolby Studio
    ซึ่งเป็นมาตรฐานที่นิยมใช้กันมากในปัจจุบัน

-   ระบบอิเล็กทรอนิกส์ยานยนต์ (Automotive Electronic) คือ
    วงจรอิเล็กทรอนิกส์ที่ใช้ในการควบคุมระบบการทำงานต่างๆ ของรถยนต์ ได้แก่
    ระบบควบคุมพวงมาลัยพาวเวอร์ (Electronic Power Steering), ชุดควบคุมถ่วงล้อ
    (Wheel Balancer) , เครื่องตรวจระบบข้อมูลอิเล็กทรอนิกส์ยานยนต์ (Electronic
    Scanner) เป็นต้น

-   สินค้าอิเล็กทรอนิกส์อื่นเพื่อการอุปโภค (Consumer) เช่น ระบบกันขโมยที่ใช้สัญญาณวิทยุ (RF
    Security Alarm System), ระบบควบคุมไร้สาย (RF Remote Control) เป็นต้น

ข. ลักษณะบริการ

  บริษัทฯ มีรูปแบบการให้บริการลูกค้า 2 ลักษณะ คือ แบบครบวงจร (Total Solutions)
  ซึ่งจะเป็นการให้บริการที่สามารถปรับเปลี่ยนให้สอดคล้องกับความต้องการของลูกค้าแต่ละรายครอบคลุมตั้งแต่การร่วมออกแบบผลิตภัณฑ์
  การจัดหาวัตถุดิบ ทั้งจากภายในประเทศและต่างประเทศ การผลิต
  และการจัดส่งสินค้าให้กับลูกค้า จัดเป็นการให้บริการที่สร้างมูลค่าเพิ่ม (Value-added)
  ให้กับการรับจ้างผลิตของบริษัทฯ รูปแบบการให้บริการอีกรูปแบบหนึ่ง คือ
  แบบที่ลูกค้าเป็นผู้จัดหาวัตถุดิบบางส่วนหรือเกือบทั้งหมดให้บริษัทฯ ทำการผลิต
  ในบางกรณีลูกค้าอาจมีความต้องการใช้บริการของบริษัทฯ
  ในลักษณะผสมผสานระหว่างการให้บริการ 2 แบบข้างต้น เช่น
  ลูกค้าบางรายต้องการใช้ชิ้นส่วนอิเล็กทรอนิกส์บางชิ้นซึ่งเป็นการ ออกแบบเฉพาะ
  (Proprietary Components) หรือสามารถซื้อวัตถุดิบบางชิ้นที่ได้ราคาต่ำกว่าที่บริษัทฯจัดหาได้
  ลูกค้าจะจัดส่ง วัตถุดิบชิ้นนั้นให้กับบริษัทฯและมอบหมายให้บริษัทฯ เป็นผู้จัดซื้อวัตถุดิบอื่นๆ

ขั้นตอนการให้บริการ

การติดต่อลูกค้าขั้นต้นและการตรวจสอบความต้องการของลูกค้า

  การสรรหาชิ้นส่วนวัสดุและขั้นตอนการทำใบเสนอราคา

  การจัดซื้อวัตถุดิบและการวางแผนการจัดส่ง

  การจัดทำสินค้าต้นแบบการเดินสายการผลิตขั้นทดสอบ

  การวางแผนการผลิต และการทดสอบคุณภาพ

  การเดินสายการผลิตและทดสอบคุณภาพ

  การวางแผนการจัดส่งสินค้า

ขั้นตอนการให้บริการของบริษัทฯสามารถกล่าวโดยสรุปได้เป็นขั้นตอนหลัก ๆ ดังนี้

  1. การติดต่อลูกค้าขั้นต้นและการตรวจสอบความต้องการของลูกค้า (Initial customer
  contact and requirement verification)การทำงานในขั้นตอนนี้
  จะประกอบด้วยพนักงานขายของบริษัทฯ เข้าไปติดต่อกับลูกค้า
  และการที่ลูกค้าเข้าเยี่ยมชมโรงงานของบริษัทฯ
  การตกลงทำความเข้าใจถึงความต้องการของลูกค้า
  และตรวจสอบความพร้อมทางเทคนิคของบริษัทฯ
  การทำงานในขั้นตอนนี้อาจใช้เวลานานสำหรับโครงการขนาดใหญ่
  และโครงการสำหรับสินค้าที่มีการออกแบบใหม่

2.  การสรรหาชิ้นส่วนวัสดุและขั้นตอนการทำใบเสนอราคา (Material requisition and
    quotation) สำหรับการทำงานในขั้นตอนนี้จะเริ่มขึ้นหลังจากที่บริษัทฯ
    ได้รับใบขอคำเสนอราคา(Request for Quotation)
    จากลูกค้าและบริษัทฯจะทำการประมวลข้อมูลเพื่อคำนวณหาปริมาณและชนิดของชิ้นวัสดุ
    ที่ต้องใช้ในโครงการและส่งรายการดังกล่าวให้กับสำนักงาน จัดซื้อ และ/หรือ
    ผู้จัดจำหน่ายต่างๆ ของบริษัทฯ
    เพื่อทำการสรรหาชิ้นส่วนวัสดุเพื่อให้ได้ตรงตามความต้องการของลูกค้า
    ปัจจุบันลูกค้าหลายรายมีราคาเป้าหมาย (Target price)
    และรายชื่อผู้ผลิตชิ้นส่วนวัสดุหลักที่ต้องใช้ในโครงการมาให้กับบริษัทฯ
    ในการจัดทำใบเสนอราคา

  3. สำหรับการเสนอราคา (Pricing) บริษัทฯ เสนอราคาแยกเป็นราคาส่วนชิ้นส่วนวัสดุ
  (Material Cost) และราคาในการให้บริการประกอบ (Assembly Cost)
  โดยราคาในการให้บริการประกอบจะขึ้นกับความซับซ้อนในการผลิตผลิตภัณฑ์
  และขนาดความต้องการสั่งซื้อเป็นหลัก (Batch size and Economic of scale)

  4. การจัดซื้อชิ้นส่วนวัสดุและการวางแผนการจัดส่งวัตถุดิบ (Material Procurement and
  logistic) ในกรณีที่เกิดการเปลี่ยนแปลงระดับราคาชิ้นส่วนวัสดุจากที่ได้มีการเสนอราคาเอาไว้
  ผู้จัดการโครงการ (Program manager) จะประสานงานเพื่อยืนยันการจัดซื้อกับลูกค้า
  ส่วนการวางแผนการจัดส่งวัตถุดิบนั้นจะครอบคลุมการบริหารเวลาการจัดส่งเพื่อให้โครงการเสร็จตามกำหนดเวลาจนถึงการตรวจสอบคุณภาพวัตถุดิบขาเข้า
  (Incoming material inspection)

  5. การจัดทำสินค้าต้นแบบการเดินสายการผลิตขั้นทดสอบและการวางแผนการผลิต (Product
  prototype, First Article run , and production plan)
  ในขั้นตอนนี้บริษัทฯจะจัดทำสินค้าต้นแบบและสินค้าที่ได้จากการเดินสายการผลิตขั้นทดสอบเป็น
  ตัวอย่างให้กับลูกค้า เพื่อการอนุมัติการผลิตจริง

6.  การเดินสายการผลิตและทดสอบคุณภาพ (Production and quality control)
    หลังจากลูกค้าได้ทำการทดสอบคุณภาพสินค้าต้นแบบแล้ว บริษัทฯ
    จะเริ่มเดินสายการผลิตและทดสอบคุณภาพสินค้าให้ได้ตามมาตรฐานที่ลูกค้ากำหนด

7.  การวางแผนการจัดส่งสินค้า (Finished goods logistic)
    การจัดส่งสินค้าที่เป็นผลิตภัณฑ์สำเร็จรูปอาจเป็นการจัดส่ง ให้กับลูกค้าของลูกค้าโดยตรง
    หรือจัดส่งให้กับผู้จัดจำหน่ายของลูกค้า ทั้งนี้การใช้เทคโนโลยีสารสนเทศมาบริหารการ
    จัดการสินค้าและวัสดุ (Supply chain management) และความสามารถด้านการผลิต ,
    การควบคุมคุณภาพของบริษัทฯ
    ทำให้แนวโน้มการจัดส่งสินค้าให้ผู้จัดจำหน่ายของลูกค้ามีสูงขึ้นอย่างต่อเนื่อง

  บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
  ตั้งแต่ปี 2528 ปัจจุบันบริษัทฯ ยังอยู่ในระหว่างได้รับการส่งเสริมการลงทุนจาก BOI
  โดยมีสิทธิประโยชน์และเงื่อนไขในการได้รับการส่งเสริม
  การลงทุนเฉพาะส่วนที่เหลืออยู่มีใจความสำคัญดังต่อไปนี้

+-----+------+------+------+-----+-----+---------+---------+-------+
|     | บ    | บ    | บ    | บ   |     |         |         |       |
|     | ัตรส่ง | ัตรส่ง | ัตรส่ง | ัตรส |     |         |         |       |
|     | เสริม | เสริม | เสริม | ่งเส |     |         |         |       |
|     | เลขที่ | เลขที่ | เลขที่ | ริมเ |     |         |         |       |
|     |      |      |      | ลขที่ |     |         |         |       |
|     | 1    | 1236 | 1    |     |     |         |         |       |
|     | 106/ | /สอ. | 554/ | 106 |     |         |         |       |
|     | สอ./ | 2531 | 2539 | 9(2 |     |         |         |       |
|     | 2528 | แล   | แล   | )/2 |     |         |         |       |
|     | แล   | ะบัตร | ะบัตร | 547 |     |         |         |       |
|     | ะบัตร |      |      | และ |     |         |         |       |
|     |      | ส่งเส | ส่งเส |     |     |         |         |       |
|     | ส่งเส | ริมเพ | ริมเพ | บัตร |     |         |         |       |
|     | ริมเพ | ิ่มเติม | ิ่มเติม | ส่งเ |     |         |         |       |
|     | ิ่มเติม | ที่เกี่ย | ที่เกี่ย | สริม |     |         |         |       |
|     | ที่เกี่ย | วข้อง | วข้อง | เพิ่ม |     |         |         |       |
|     | วข้อง |      |      | เติม |     |         |         |       |
|     |      |      |      |     |     |         |         |       |
|     |      |      |      | ที่เ  |     |         |         |       |
|     |      |      |      | กี่ยว |     |         |         |       |
|     |      |      |      | ข้อง |     |         |         |       |
+-----+------+------+------+-----+-----+---------+---------+-------+
| ส   |      |      |      |     |     |         |         |       |
| ิทธิแ |      |      |      |     |     |         |         |       |
| ละป |      |      |      |     |     |         |         |       |
| ระโ |      |      |      |     |     |         |         |       |
| ยชน์ |      |      |      |     |     |         |         |       |
+-----+------+------+------+-----+-----+---------+---------+-------+
| 1.ว | ไ    | ไ    | ได   | ได้ร |     |         |         |       |
| ัตถุด | ด้รับก | ด้รับย | ้รับยก | ับยก |     |         |         |       |
| ิบแล | ารยก | กเว้น | เว้นอ | เว้น |     |         |         |       |
| ะวัส | เว้นอ | อากร | ากรข | อาก |     |         |         |       |
| ดุจำ | ากรข | ขาเข | าเข้า | รขา |     |         |         |       |
| เป็น | าเข้า | ้าและ |      | เข้า |     |         |         |       |
|     |      |      | และ  |     |     |         |         |       |
|     | และค | ค    | ค้ำปร | แ   |     |         |         |       |
|     | ้ำประ | ้ำประ | ะกันภ | ละค |     |         |         |       |
|     | กันภา | กันภา | าษีมูล | ้ำปร |     |         |         |       |
|     | ษีมูลค | ษีมูลค | ค่าเพ | ะกัน |     |         |         |       |
|     | ่าเพิ่ม | ่าเพิ่ม | ิ่มจนถ |     |     |         |         |       |
|     | ตลอด | ตล   | ึงวันทื่ | ภ   |     |         |         |       |
|     | ระยะ | อดระ | 31   | าษีม |     |         |         |       |
|     | เวลา | ยะเว | ธัน   | ูลค่า |     |         |         |       |
|     | ที่ได้ร | ลาที่ไ | วาคม | เพิ่ม |     |         |         |       |
|     | ับการ | ด้รับก | 2547 |     |     |         |         |       |
|     |      | ารส่ง |      | 1 ปี |     |         |         |       |
|     | ส่ง   | เสริม |      | นับจ |     |         |         |       |
|     | เสริม | หาก  |      | ากว |     |         |         |       |
|     | หาก  | ยังสา |      | ันนำ |     |         |         |       |
|     | ยังสา | มารถ |      | เข้า |     |         |         |       |
|     | มารถ |      |      |     |     |         |         |       |
|     | ดำรง | ดำรง |      | ครั้ง |     |         |         |       |
|     |      | เงื่อน |      | แรก |     |         |         |       |
|     | เ    | ไขที่ก |      |     |     |         |         |       |
|     | งื่อนไ | ำหนด |      |     |     |         |         |       |
|     | ขที่กำ |      |      |     |     |         |         |       |
|     | หนดใ | ในบ  |      |     |     |         |         |       |
|     | นบัตร | ัตรส่ง |      |     |     |         |         |       |
|     |      | เสริม |      |     |     |         |         |       |
|     | ส่ง   |      |      |     |     |         |         |       |
|     | เสริม |      |      |     |     |         |         |       |
+-----+------+------+------+-----+-----+---------+---------+-------+
| 2.เ | ได   | สิ้นสุด | ได   | ได้ร |     |         |         |       |
| ครื่อ | ้รับยก | ระยะ | ้รับยก | ับยก |     |         |         |       |
| งจัก | เว้นอ | เวลา | เว้นอ | เว้น |     |         |         |       |
| รแล | ากรข | การน | ากรข | อาก |     |         |         |       |
| ะอุป | าเข้า | ำเข้า | าเข้า | รขา |     |         |         |       |
| กรณ์ |      |      |      | เข้า |     |         |         |       |
|     | และค | เคร  | และค |     |     |         |         |       |
|     | ้ำประ | ื่องจัก | ้ำประ | แ   |     |         |         |       |
|     | กันภา | รและ | กันภา | ละค |     |         |         |       |
|     | ษีมูลค | อุปกร | ษีมูลค | ้ำปร |     |         |         |       |
|     | ่าเพิ่ม | ณ์แล้ว | ่าเพิ่ม | ะกัน |     |         |         |       |
|     |      |      | จนถ  | ภาษี |     |         |         |       |
|     | ตลอด |      | ึงวันที่ |     |     |         |         |       |
|     | ระยะ |      | 9    | มูล  |     |         |         |       |
|     | เวลา |      | ธัน   | ค่าเ |     |         |         |       |
|     | ที่ได้ร |      | วาคม | พิ่มจ |     |         |         |       |
|     | ับการ |      | 2547 | นถึง |     |         |         |       |
|     |      |      |      | วันที่ |     |         |         |       |
|     | ส่ง   |      |      |     |     |         |         |       |
|     | เสริม |      |      | 23  |     |         |         |       |
|     | (เฉพ |      |      | ก   |     |         |         |       |
|     | าะอุป |      |      | .ค. |     |         |         |       |
|     | กรณ์) |      |      | 2   |     |         |         |       |
|     |      |      |      | 549 |     |         |         |       |
+-----+------+------+------+-----+-----+---------+---------+-------+
| เง  |      |      |      |     |     |         |         |       |
| ื่อนไ |      |      |      |     |     |         |         |       |
| ขที่ส |      |      |      |     |     |         |         |       |
| ำคัญ |      |      |      |     |     |         |         |       |
+-----+------+------+------+-----+-----+---------+---------+-------+
| 1.  | 1.   | 1.   | 1    | 1.  |     |         |         |       |
| ชนิด |  ชิ้นส |  PCB | .  P |   P |     |         |         |       |
| ผลิต | ่วนอิเ |      | anel | rin |     |         |         |       |
| ภัณฑ์ | ลคทร | Asse |      | ted |     |         |         |       |
|     | อนิกส์ | mbly |    M |     |     |         |         |       |
|     |      |      | eter |   c |     |         |         |       |
|     | (เ   |   an |      | irc |     |         |         |       |
|     | ฉพาะ |      | 2.   | uit |     |         |         |       |
|     | W    | W    | Secu |     |     |         |         |       |
|     | atch | atch | rity |  Bo |     |         |         |       |
|     | PCB  | Asse |      | ard |     |         |         |       |
|     | ,    | mbly |    A |     |     |         |         |       |
|     |      |      | larm |  As |     |         |         |       |
|     | PCB  |      |      | sem |     |         |         |       |
|     | Asse |      |   Co | bly |     |         |         |       |
|     | mbly |      | ntro |     |     |         |         |       |
|     | ,    |      | ller |     |     |         |         |       |
|     |      |      |   sy | (PC |     |         |         |       |
|     | FR 4 |      | stem | BA) |     |         |         |       |
|     | Chip |      |      |     |     |         |         |       |
|     | Car  |      | 3.   | 2.  |     |         |         |       |
|     | rier |      |   Ch | E   |     |         |         |       |
|     | ,    |      | arge | lec |     |         |         |       |
|     |      |      |      | tro |     |         |         |       |
|     | Tran |      |  Cou | nic |     |         |         |       |
|     | spon |      | nter | Pr  |     |         |         |       |
|     | der) |      |      | odu |     |         |         |       |
|     |      |      | 4    | cts |     |         |         |       |
|     | 2.   |      | .  T |     |     |         |         |       |
|     | นาฬ  |      | elep |     |     |         |         |       |
|     | ิกาอิเ |      | hone |     |     |         |         |       |
|     | ล็กทร |      |      |     |     |         |         |       |
|     | อนิกส์ |      | 5    |     |     |         |         |       |
|     |      |      | .  D |     |     |         |         |       |
|     |      |      | olby |     |     |         |         |       |
|     |      |      |      |     |     |         |         |       |
|     |      |      | Surr |     |     |         |         |       |
|     |      |      | ound |     |     |         |         |       |
|     |      |      |      |     |     |         |         |       |
|     |      |      |   Sy |     |     |         |         |       |
|     |      |      | stem |     |     |         |         |       |
|     |      |      |      |     |     |         |         |       |
|     |      |      | 6.   |     |     |         |         |       |
|     |      |      |   Me |     |     |         |         |       |
|     |      |      | chan |     |     |         |         |       |
|     |      |      | ical |     |     |         |         |       |
|     |      |      |      |     |     |         |         |       |
|     |      |      |    T |     |     |         |         |       |
|     |      |      | imer |     |     |         |         |       |
|     |      |      |      |     |     |         |         |       |
|     |      |      | 7    |     |     |         |         |       |
|     |      |      | .  R |     |     |         |         |       |
|     |      |      | adio |     |     |         |         |       |
|     |      |      |      |     |     |         |         |       |
|     |      |      |  Con |     |     |         |         |       |
|     |      |      | trol |     |     |         |         |       |
|     |      |      |      |     |     |         |         |       |
|     |      |      |    C |     |     |         |         |       |
|     |      |      | lock |     |     |         |         |       |
|     |      |      |      |     |     |         |         |       |
|     |      |      |      |     |     |         |         |       |
|     |      |      | Move |     |     |         |         |       |
|     |      |      | ment |     |     |         |         |       |
|     |      |      |      |     |     |         |         |       |
|     |      |      | Asse |     |     |         |         |       |
|     |      |      | mbly |     |     |         |         |       |
|     |      |      |      |     |     |         |         |       |
|     |      |      | 8    |     |     |         |         |       |
|     |      |      | .  R |     |     |         |         |       |
|     |      |      | adio |     |     |         |         |       |
|     |      |      |      |     |     |         |         |       |
|     |      |      |  Con |     |     |         |         |       |
|     |      |      | trol |     |     |         |         |       |
|     |      |      |      |     |     |         |         |       |
|     |      |      |    W |     |     |         |         |       |
|     |      |      | atch |     |     |         |         |       |
|     |      |      |      |     |     |         |         |       |
|     |      |      |      |     |     |         |         |       |
|     |      |      | Move |     |     |         |         |       |
|     |      |      | ment |     |     |         |         |       |
|     |      |      |      |     |     |         |         |       |
|     |      |      | Asse |     |     |         |         |       |
|     |      |      | mbly |     |     |         |         |       |
|     |      |      |      |     |     |         |         |       |
|     |      |      | 9    |     |     |         |         |       |
|     |      |      | .  P |     |     |         |         |       |
|     |      |      | ager |     |     |         |         |       |
+-----+------+------+------+-----+-----+---------+---------+-------+
| 1   | 23.4 | 30   | กำล  | 6   |     |         |         |       |
| .   | ล้า   | ล้านช | ังการ | 3,5 |     |         |         |       |
| ขนา | นชิ้นส | ิ้นต่อปี | ผลิตร | 73, |     |         |         |       |
| ดขอ | ำหรับ |      | วมปร | 000 |     |         |         |       |
| งกิจ | 1    |      | ะมาณ | ชิ้น  |     |         |         |       |
| การ | และ  |      |      | ต่อปี |     |         |         |       |
|     | 6    |      | 25   |     |     |         |         |       |
|   มี | ล    |      | ล้านเ |     |     |         |         |       |
|     | ้านชุด |      | ครื่อง |     |     |         |         |       |
| ก   | ส    |      | ต่อปี  |     |     |         |         |       |
| ำลัง | ำหรับ |      |      |     |     |         |         |       |
| ผลิต | 2    |      |      |     |     |         |         |       |
| ต่อป |      |      |      |     |     |         |         |       |
| ีดังนี้ |      |      |      |     |     |         |         |       |
+-----+------+------+------+-----+-----+---------+---------+-------+
| 2.  | จะต  | มูล   | มูล   |     |     |         |         |       |
|   ส | ้องส่ง | ค่าส่ง | ค่าส่ง |     |     |         |         |       |
| ัดส่ว | ผลิตภ | ออกต | ออกต |     |     |         |         |       |
| นกา | ัณฑ์ที่ผ | ่างปร | ่างปร |     |     |         |         |       |
| รส่ง | ลิตได้ | ะเทศ | ะเทศ |     |     |         |         |       |
| ออก |      |      |      |     |     |         |         |       |
|     | ออกไ | (ตาม | (ตาม |     |     |         |         |       |
| ส   | ปจำห | มูลค่า | มูลค่า |     |     |         |         |       |
| ินค้า | น่ายต | F.O  | F.O  |     |     |         |         |       |
|     | ่างปร | .B.) | .B.) |     |     |         |         |       |
|     | ะเทศ | ไ    | ไ    |     |     |         |         |       |
|     |      | ม่น้อย | ม่น้อย |     |     |         |         |       |
|     | ทั้งสิ่น |      |      |     |     |         |         |       |
|     |      | กว่า  | กว่า  |     |     |         |         |       |
|     |      | 80%  | 80%  |     |     |         |         |       |
+-----+------+------+------+-----+-----+---------+---------+-------+

  *สิทธิประโยชน์ในการยกเว้นอากรขาเข้าและค้ำประกันภาษีมูลค่าเพิ่มในการนำเข้าวัตถุดิบและเครื่องจักรจากบัตรส่งเสริมนี้จะต้องมีการต่ออายุ

  สิทธิ ประโยชน์ครั้งละ 1-2 ปี
  และสิทธิประโยชน์สำหรับการนำเข้าเครื่องจักรและอุปกรณ์ต้องมีการขอต่ออายุเป็นคราว ๆ ไป

*บัตรส่งเสริมเลขที่ 1609(2)/2547 เป็นของโรงงานแห่งที่ 2

(2) การตลาดและสภาวะการแข่งขัน

ก. ลักษณะลูกค้าและกลุ่มลูกค้าเป้าหมาย

  กลุ่มลูกค้าของบริษัทฯครอบคลุมทั้งลูกค้าซึ่งเป็นเจ้าของผลิตภัณฑ์และผู้รับจ้างออกแบบผลิตภัณฑ์อิเล็กทรอนิกส์
  (Design House) โดยมีตลาดหลักอยู่ในประเทศแถบยุโรปและสหรัฐอเมริกา
  รายได้ของบริษัทฯจากการส่งออกไปยังกลุ่มประเทศต่างๆมีสัดส่วนร้อยละโดยประมาณในปี
  2544-2546 ดังนี้

[]

* ปี 2546 , ปี 2545 และปี 2544
ลูกค้าตลาดในประเทศเป็นผู้ทำการส่งออกไปยังต่างประเทศเกือบทั้งหมด

ข. กลยุทธ์การแข่งขัน

  ในการที่จะดำเนินธุรกิจให้บรรลุตามเป้าหมายของบริษัทฯที่ได้ตั้งเอาไว้ บริษัทฯ
  ได้ตั้งกลยุทธ์ในการมุ่งเน้นกลุ่ม
  เป้าหมายที่มีรูปแบบของโครงการตรงกับความถนัดในการให้บริการของบริษัทฯ
  โดยมุ่งเน้นกลุ่มลูกค้าปัจจุบันที่บริษัทฯ
  คิดว่าน่าจะมีแนวโน้มการขยายตัวทางธุรกิจได้สูงในอนาคตก่อนและจะขยายกลุ่มเป้าหมายสู่กลุ่มลูกค้าใหม่ต่อไป
  นอกเหนือจากนั้นบริษัทฯ
  พยายามจะเน้นการสร้างสัมพันธภาพระยะยาวกับกลุ่มลูกค้าเป้าหมายดังกล่าวอีกด้วย

  หากมองจากกลุ่มของสินค้าขั้นปลายที่บริษัทฯ ผลิต ในปัจจุบันบริษัทฯ
  มีการผลิตสินค้าที่มีความหลากหลายมากตามที่ได้กล่าวแล้วข้างต้น ทั้งนี้ในอนาคตบริษัทฯ
  มีแผนที่จะมุ่งเน้นกลุ่มสินค้าที่เป็นระบบควบคุมอุตสาหกรรม
  และสินค้าอิเล็กทรอนิกส์ที่ไม่อยู่ในกลุ่มสินค้าประเภทสินค้าอุปโภค (Non-Consumer Products)
  เนื่องจากผู้บริหารของบริษัทฯ
  มองว่าสินค้าในกลุ่มดังกล่าวมีแนวโน้มการแข่งขันทางด้านราคาของสินค้าสำเร็จรูปค่อนข้างสูง
  ทำให้การแข่งขันทางด้านราคาของผู้รับจ้างประกอบสินค้าขั้นปลายสูงขึ้นด้วย

บริษัทฯ มีกลยุทธ์ทางการตลาดที่สำคัญในการบรรลุเป้าหมายดังกล่าวพอสรุปได้ดังนี้

  1. บริษัทฯจะมุ่งเน้นการให้บริการแบบครบวงจร
  ซึ่งจะครอบคลุมตั้งแต่การจัดเตรียมการผลิตขั้นต้น การจัดซื้อ การจัดหาวัสดุอุปกรณ์
  การบรรจุภัณฑ์สำหรับผลิตภัณฑ์สำเร็จรูปเพื่อการวางจำหน่าย
  รวมถึงกระบวนการส่งผลิตภัณฑ์สำเร็จรูปให้ถึงผู้ใช้หรือตัวแทนจำหน่ายของลูกค้าซึ่งถือเป็นบริการมูลค่าเพิ่มซึ่งเป็นจุดสร้างความแตกต่างของบริการของบริษัทฯ
  ได้

  2. บริษัทฯ
  จะมุ่งเน้นกลุ่มลูกค้าเป้าหมายที่มีรูปแบบของโครงการตรงกับความถนัดในการให้บริการของบริษัทฯ
  ในขณะเดียวกันจะพยายามมุ่งเน้นโครงการขนาดใหญ่ ที่มีระยะเวลาโครงการนานขึ้น
  ทั้งนี้กลยุทธ์ดังกล่าวน่าจะทำให้บริษัทฯ ลดค่าใช้จ่ายที่เกี่ยวข้องกับการให้บริการลูกค้าขั้นต้น
  (Customer requisition cost) ได้อย่างมาก

  3. บริษัทฯ จะมุ่งเน้นกลุ่มลูกค้าขนาดกลางที่ต้องการให้บริษัทฯ
  ประกอบผลิตภัณฑ์ที่มีความซับซ้อนปานกลางถึงสูง
  ซึ่งกลุ่มลูกค้าเหล่านี้จะเน้นจุดเด่นของสินค้าที่ตัวเองถนัด
  และมักต้องการความช่วยเหลือทางด้านเทคนิคต่าง ๆ เช่น การออกแบบ จัดวางแผงวงจร
  การจัดหาชิ้นส่วนอิเล็กทรอนิกส์ การทดสอบ การวิเคราะห์ข้อบกพร่อง
  และการให้บริการหลังการขาย

  4. บริษัทฯ จะมุ่งเน้นการประกอบสินค้าสำเร็จรูป (Box-build)
  และอุปกรณ์ระบบควบคุมอุตสาหกรรม (Sub-System to Medium System)
  มากกว่าการประกอบแผงวงจรอิเล็กทรอนิกส์ (Printed Circuit Board Assembly หรือ
  PCBA)
  เนื่องจากโครงการประกอบสินค้าสำเร็จรูปโดยทั่วไปจะให้กำไรขั้นต้นในการดำเนินการสูงกว่า

  5. บริษัทฯ เน้นการให้บริการประกอบแผงวงจรโดยเทคโนโลยีที่พร้อมกว่าคู่แข่ง
  เนื่องจากในปัจจุบันบริษัทฯ มีเทคโนโลยีการประกอบแผงวงจรหลายระบบอันได้แก่ เทคโนโลยี
  COB, IMT และ SMT ซึ่งถือว่าเป็นจุดแข็งของบริษัทฯ เมื่อเทียบกับคู่แข่งหลาย ๆ ราย
  ซึ่งอาจจะมีการใช้เพียงเทคโนโลยี SMT
  (คำอธิบายโดยสังเขปของเทคโนโลยีการผลิตแต่ละประเภทแสดงไว้ในหัวข้อ (3) จ.
  เทคโนโลยีการผลิต)

  6. บริษัทฯ จะมุ่งเน้นการปรับปรุงการให้บริการลูกค้าให้มีประสิทธิภาพมากยิ่งขึ้น
  เพื่อเสริมการสร้างสัมพันธภาพทางธุรกิจระยะยาวกับกลุ่มลูกค้าหลัก

ค. คุณภาพการบริการ

  สำหรับกลยุทธ์ทางด้านการบริการ บริษัทฯ
  มุ่งเน้นที่คุณภาพการผลิตและการบริการประสานงานกับลูกค้าเป็นสำคัญโดยบริษัทฯ
  ผ่านการทดสอบมาตรฐานการผลิตตามมาตรฐาน ISO 9002 จากทั้งสถาบัน Quality Science
  Universal และ สถาบัน GLOBAL
  ซึ่งถือเป็นสถาบันที่ได้รับการยอมรับในระดับนานาชาติในการทดสอบมาตรฐานดังกล่าว
  นอกจากนี้บริษัทฯ ยังได้รับใบรับรองระบบการจัดการสิ่งแวดล้อมตามมาตรฐาน ISO 14001
  จากสถาบัน AJA และในปี 2546 บริษัทได้ผ่านการทดสอบมาตรฐานคุณ ภาพ ISO/TS 16949 :
  2002
  ซึ่งเป็นมาตรฐานคุณภาพที่กำหนดโดยกลุ่มอุตสาหกรรมยานยนต์และเป็นมาตรฐานคุณภาพสูงสุดในปัจจุบัน
  บริษัทจึงเชื่อมั่นว่าจะเป็นการสร้างโอกาสทางการตลาดสู่ชิ้นส่วนอิเล็กทรอนิกส์ยานยนต์ในอนาคต

  บริษัทฯ เชื่อว่าโครงสร้างต้นทุน และความสามารถในการแข่งขันด้านราคาของบริษัทฯ
  มีศักยภาพในการแข่งขันได้โดยเฉพาะอย่างยิ่งในผลิตภัณฑ์ที่มีความซับซ้อนในการผลิตระดับกลางและระดับสูง
  ส่วนการแข่งขันของผลิตภัณฑ์ที่มีความซับซ้อนในการผลิตน้อยนั้น
  ปัจจัยทางด้านราคาเป็นปัจจัยที่สำคัญในการแข่งขัน บริษัทฯ
  คาดว่าในอนาคตอันใกล้สัดส่วนรายได้ที่เกิดจากผลิตภัณฑ์ที่มีความซับซ้อนน้อยจะลดลงอย่างมากจนน่าจะเกือบหมดไป
  เนื่องจากบริษัทฯ มีกลยุทธ์ในการเพิ่มสัดส่วนรายได้จากผลิตภัณฑ์ที่มีความซับซ้อนมาก
  ด้วยเหตุว่าลูกค้าที่ต้องการว่าจ้างประกอบผลิตภัณฑ์ที่มีการผลิตและบริการแบบครบวงจรมากขึ้น

ง. ช่องทางการหาโครงการใหม่ ๆ

  เนื่องจากลักษณะธุรกิจของบริษัทฯ มีลักษณะเป็นการผลิตและให้บริการ
  และงานที่เข้ามามีลักษณะเป็นโครงการ หน้าที่ของผู้ทำหน้าที่จัดหาช่องทางการหาโครงการใหม่ๆ
  จึงอยู่ในรูปการแนะนำลูกค้าขั้นต้นให้กับบริษัทฯ จากนั้นบริษัทฯ
  จะต้องมีการประสานงานและทดสอบความต้องการของลูกค้า
  กับความสามารถในการผลิตและให้บริการของบริษัทฯ ทั้งนี้บริษัทฯ มีช่องทางการหากลุ่มลูกค้าใหม่
  ทั้งจากการติดต่อผ่านทางสำนักงานจัดซื้อในต่างประเทศ
  (รายละเอียดโดยสังเขปของสำนักงานจัดซื้อในต่างประเทศกล่าวถึงในหัวข้อ (3) ค.)
  ผ่านทางพันธมิตรทางธุรกิจ การติดต่อโดยตรงของลูกค้าจากการแนะนำของลูกค้าเก่า
  และการที่ลูกค้าใหม่ได้รับข้อมูลเบื้องต้นของบริษัทฯ ผ่านทางเวบไซต์ (Website) ของบริษัทฯ

  นอกจากช่องทางข้างต้นแล้ว บริษัทฯ ยังได้หาลูกค้าใหม่ผ่านทางสำนักงานจัดซื้อ
  ผู้แทนขายและพันธ์มิตรทางธุรกิจโดยใช้ช่องทางต่างๆ เหล่านี้
  ในการแนะนำลูกค้าขั้นต้นให้กับบริษัทฯ เท่านั้น ดังนั้นบริษัทฯ
  จึงไม่ได้มีการพึ่งพิงสำนักงานจัดซื้อหรือพันธมิตรทางธุรกิจรายใดรายหนึ่งอย่างมีนัยสำคัญในการหาโครงการใหม่ๆ

จ. สภาพการแข่งขันภายในอุตสาหกรรม

  อุตสาหกรรมชิ้นส่วนอิเล็กทรอนิกส์และการประกอบแผงวงจรมีลักษณะเป็นอุตสาหกรรมสนับสนุนอุตสาหกรรมอิเล็กทรอนิกส์
  โดยที่รายได้หลักจะมาจากการว่าจ้างประกอบและผลิตผลิตภัณฑ์สำเร็จรูป
  แล้วส่งกลับไปยังผู้เป็นเจ้าของสินค้าหรือส่งไปยังผู้แทนจำหน่ายของผู้เป็นเจ้าของสินค้านั้น ๆ

  การขยายตัวของทั้งอุตสาหกรรมอิเล็กทรอนิกส์ อุตสาหกรรมชิ้นส่วนอิเล็กทรอนิกส์
  และการประกอบแผงวงจรนั้นขึ้นกับหลายปัจจัย อาทิเช่น สภาพเศรษฐกิจโลก
  ความต้องการใช้เทคโนโลยีสื่อสารโทรคมนาคม ธุรกิจพาณิชย์อิเล็กทรอนิกส์
  และความต้องการใช้อินเตอร์เน็ต เป็นต้น หากพิจารณาจากสัดส่วนผลิตภัณฑ์อิเล็กทรอนิกส์ทั้งหมด
  ทั้งนี้สินค้าอิเล็กทรอนิกส์ที่มีลักษณะเป็นสินค้าอุปโภค (Commodity products)
  มีแนวโน้มการแข่งขันทางด้านราคาสูงขึ้นอย่างมากและมีแนวโน้มการขยายตัวผันแปรตามภาวะเศรษฐกิจโลกอย่างมาก

  ในขณะที่ความต้องการสินค้าอิเล็กทรอนิกส์ในหมวดสินค้าระบบอุตสาหกรรม (Industrial
  Control) มีแนวโน้มที่จะเกิดความผันผวนค่อนข้างจำกัด
  เนื่องจากความต้องการของสินค้าในหมวดนี้เกิดจากอุตสาหกรรมหลายๆ ประเภท
  หากเมื่ออุตสาหกรรมใดอุตสาหกรรมหนึ่งเกิดการชะลอตัวบริษัทฯ
  ก็สามารถหาสินค้าในหมวดอุตสาหกรรมอื่นๆ มาทดแทนได้

  สำหรับการแข่งขันทางด้านราคาของโครงการที่เป็นสินค้าในหมวดระบบควบคุมอุตสาหกรรมนั้น
  การแข่งขันด้านราคาในการรับจ้างผลิตจะไม่รุนแรงมากนัก
  เนื่องจากเจ้าของผลิตภัณฑ์ของสินค้าในหมวดระบบควบคุมอุตสาหกรรมจะพิจารณาคุณภาพในการผลิตเป็นปัจจัยหลักในการคัดเลือกผู้ให้บริการผลิต

  ดังที่ได้กล่าวมาข้างต้น บริษัท
  จึงได้มีการกำหนดกลยุทธ์ในการดำเนินงานโดยที่จะมุ่งเน้นกลุ่มลูกค้าและโครงการที่เป็นสินค้าในหมวดสินค้าระบบอุตสาหกรรมเพิ่มมากขึ้น
  และจะลดการพึ่งพาโครงการที่เป็นสินค้าอุปโภคลง

ฉ. สภาพการแข่งขันในตลาดหลักของบริษัทฯ

  สำหรับสภาพการแข่งขันในธุรกิจประกอบแผงวงจรและผลิตภัณฑ์อิเล็กทรอนิกส์ในตลาดหลักของบริษัทฯ
  คู่แข่งสำคัญของบริษัทฯ ในตลาดสหรัฐอเมริกา ได้แก่ ผู้ประกอบการจากประเทศเกาหลีใต้
  เม็กซิโก มาเลเชีย และผู้ประกอบการภายในประเทศสหรัฐอเมริกาเอง
  ส่วนคู่แข่งสำคัญในตลาดยุโรป ได้แก่ ผู้ประกอบการจากประเทศสหรัฐอเมริกา จีน และ
  มาเลเชีย

  ในด้านศักยภาพในการแข่งขันของบริษัทเมื่อเปรียบเทียบกับผู้ประกอบการจากต่างประเทศนั้น
  ผู้บริหารของบริษัทประเมินว่าบริษัทมีศักยภาพการแข่งขันใกล้เคียงกับผู้ประกอบการจากมาเลเชีย
  ทางด้านเทคโนโลยีและคุณภาพการผลิต
  แต่บริษัทจะเหนือกว่าทางด้านชื่อเสียงทางด้านการบริการลูกค้า ส่วนศักยภาพการแข่งขัน
  เมื่อเทียบกับผู้ประกอบการจาก สิงคโปร์
  บริษัทประเมินว่าบริษัทมีศักยภาพการแข่งขันสูงกว่าเนื่องจากด้วยเทคโนโลยีการผลิตและคุณภาพที่มีใกล้เคียงกัน
  บริษัทมีต้นทุนที่ถูกกว่ามาก

  ในขณะเดียวกันเมื่อเปรียบเทียบต้นทุนการผลิตของสินค้าที่มีความซับซ้อนน้อยกับผู้ประกอบการจากประเทศจีน
  บริษัทจะมีข้อได้เปรียบในเรื่องคุณภาพและบริการที่ดีกว่าในขณะที่ผู้ประกอบการจากประเทศจีนจะได้เปรียบในด้านต้นทุนค่าจ้าง
  แรงงานที่ถูกกว่า

  สำหรับผู้ประกอบการจากประเทศสหรัฐอเมริกา
  ผู้ประกอบการกลุ่มนี้ส่วนใหญ่จะมุ่งเน้นการประกอบแผงวงจรสำหรับสินค้าขั้นปลายเพียงบางหมวดที่เป็นสินค้าอุปโภค
  (Commodity Products) อาทิเช่น หมวดคอมพิวเตอร์ส่วนบุคคลและหมวดอุปกรณ์โทรคมนาคม
  เป็นต้น จะเห็นได้ว่าผู้ประกอบการในกลุ่มนี้จะมีกลุ่มเป้าหมายลูกค้าคนละกลุ่มกับกลุ่ม
  เป้าหมายของบริษัทฯ

ช. สภาพการแข่งขันในประเทศ

ส่วนสภาพการแข่งขันกับผู้ประกอบการในประเทศนั้น แบ่งออกได้เป็น 2 กลุ่ม ดังนี้

1.  ผู้ประกอบการที่มีบริษัทแม่ในต่างประเทศ
    โดยผู้ประกอบการเหล่านี้จะเป็นฐานการผลิตเพื่อส่งไปให้บริษัทแม่นำไปใช้ผลิตอุปกรณ์อิเล็กทรอนิกส์

2.  ผู้ประกอบการที่ไม่ได้มีบริษัทแม่ในต่างประเทศ โดยผู้ประกอบการเหล่านี้
    จะทำการประกอบและผลิตสินค้าตาม
    คำสั่งซื้อของลูกค้าแต่ละรายโดยกลุ่มลูกค้าของผู้ประกอบการเหล่านี้มักจะทำหน้าที่หลักในการเป็นฐานการผลิตให้บริษัทแม่ในต่างประเทศ
    ทำให้การแข่งขันในตลาดในประเทศ
    และการแข่งขันกันเองในตลาดต่างประเทศของผู้ประกอบการใน ประ เทศไม่รุนแรงนัก

(3) การผลิต และการจัดหาผลิตภัณฑ์

ก. นโยบายการผลิตที่สำคัญ

  บริษัทจะทำการผลิตสินค้าให้กับลูกค้าตามคำสั่งผลิตลูกค้าหลังได้รับส่งมอบวัตถุดิบและชิ้นส่วนในการประกอบ
  สินค้าจากทั้งผู้แทนจำหน่ายที่บริษัทสั่งซื้อและ/หรือจากการส่งมอบของลูกค้า
  โดยก่อนหน้าที่บริษัทจะเดินสายการผลิตจริงบริษัทจะส่งสินค้าตัวอย่างจากการทดลองเดินสายการผลิตให้ลูกค้าตรวจสอบคุณภาพ
  (ขึ้นอยู่กับเงื่อนไขที่ตกลงกันของแต่ละโครงการ)
  เพื่อประสานงานเกี่ยวกับกำหนดการเริ่มเดินสายการผลิตจริงจากลูกค้า

ข. กำลังการผลิตและการขยายกำลังการผลิต

  กำลังการผลิตในปี 2546 จำแนกตามสายการผลิตโดยประมาณได้ดังนี้

[](หน่วย:ชั่วโมงการผลิต)

หมายเหตุ

1.  ในการผลิตสินค้าโดยทั่วไปนั้น อาจมีความจำเป็นต้องใช้เทคโนโลยีการผลิตมากกว่า 1
    ประเภท
    ทั้งนี้ขึ้นอยู่กับการออกแบบผลิตภัณฑ์และการเลือกใช้ชิ้นส่วนอิเล็กทรอนิกส์มาประกอบในสินค้าขั้นปลายเป็นสำคัญ

2.  จากข้อมูลอัตราการใช้กำลังการผลิตข้างต้นพบว่า
    การใช้กำลังการผลิตของสายการผลิตที่ใช้เทคโนโลยีแบบ COB มีไม่สูงมาก
    ทั้งนี้เนื่องจากบริษัทฯ
    มีการมุ่งเน้นโครงการที่มีความซับซ้อนในการผลิตปานกลางและความซับซ้อนในการผลิตสูงมากขึ้น
    ซึ่งโครงการลักษณะทั้งสองนั้นจะมีการใช้สายการผลิตที่ใช้เทคโนโลยีแบบ COB ค่อนข้างน้อย
    อย่างไรก็ดีบริษัทฯยังไม่มีนโยบายที่จะยุติการเดินสายการผลิตด้วยเทคโนโลยีแบบ COB
    เนื่องจากสินค้าที่มีความซับซ้อนในการผลิต
    ปานกลางและสูงบางโครงการก็ยังคงต้องพึ่งพาการใช้สายการผลิตด้วยเทคโนโลยีแบบดังกล่าวอยู่

3.  เมื่อพิจารณาอัตราการใช้กำลังการผลิตของสายการผลิตที่ใช้เทคโนโลยี SMT
    พบว่ามีอัตราการใช้กำลังการผลิต สูงกว่าสายการผลิตอื่น
    และจะยังคงอยู่ในระดับสูงเช่นนี้ต่อไป

ค. การจัดหาวัตถุดิบ

  วัตถุดิบหลักที่ใช้ ได้แก่
  ชิ้นส่วนและอุปกรณ์อิเล็กทรอนิกส์ซึ่งส่วนใหญ่จะสั่งซื้อจากต่างประเทศโดยนำเข้าจาก สิงค์โปร์
  ฮ่องกง ไต้หวัน เยอรมัน และสหรัฐอเมริกา
  โดยสัดส่วนการนำเข้าวัตถุดิบจากต่างประเทศโดยคิดจากมูลค่าชิ้นส่วนนำเข้า เป็นดังนี้

ปี 2546 ปี 2545 ปี 2544

สัดส่วนการนำเข้าจากต่างประเทศ 86.50% 88.80% 92.60%

สัดส่วนการใช้สินค้าในประเทศ 13.50% 11.20% 7.40%

  ทั้งนี้ในอนาคตบริษัทมีนโยบายที่จะจัดซื้อชิ้นส่วนวัสดุที่สามารถหาได้ในประเทศโดยพิจารณาราคาและคุณภาพ
  เป็นสำคัญ

  ในการจัดหาวัตถุดิบและชิ้นส่วนในการประกอบผลิตภัณฑ์นั้น
  บริษัทดำเนินการโดยสำนักงานจัดซื้อในประเทศเยอรมัน เดนมาร์ก ฮ่องกง สหรัฐอเมริกา
  และหน่วยงานจัดซื้อกลางที่กรุงเทพฯ จะจัดทำรายการชิ้นส่วนวัสดุที่ต้องการใช้ในโครงการต่างๆ
  ให้กับสำนักงานจัดซื้อต่างๆ และผู้แทนจำหน่ายชิ้นส่วนวัสดุรายอื่นๆ ที่บริษัทฯ
  คาดว่าจะสามารถหาชิ้นส่วนที่ต้องการได้
  ทั้งนี้การอนุมัติสั่งซื้อวัตถุดิบจะอยู่ในความรับผิดชอบของหน่วยงานจัดซื้อกลางที่กรุงเทพฯ

  สำหรับสำนักงานจัดซื้อในต่างประเทศ
  บริษัทได้จ่ายค่าว่าจ้างเป็นรายเดือนให้กับตัวแทนธุรกิจในประเทศเหล่านั้นเพื่อทำหน้าที่ในการจัดซื้อและเป็นช่องทางในการหาและบริการลูกค้าในภูมิภาคเหล่านั้น
  โดยบริษัทไม่มีความสัมพันธ์
  ในทางที่อาจก่อให้เกิดความขัดแย้งทางผลประโยชน์กับสำนักงานจัดซื้อเหล่านี้

  บริษัทไม่มีการพึ่งพิงสำนักงานจัดซื้อรายใดรายหนึ่งอย่างมีนัยสำคัญเนื่องจากในกระบวนการจัดซื้อ
  สำนักงานจัดซื้อกลางที่กรุงเทพฯ
  จะส่งรายชื่อชิ้นส่วนและวัตถุดิบที่ต้องการให้กับสำนักงานจัดซื้อและผู้จัดจำหน่ายวัตถุดิบอีกหลายราย
  และจะตัดสินใจเลือกซื้อโดยตรงกับผู้จัดจำหน่ายหรือสั่งซื้อผ่านทางสำนักงานจัดซื้อใดขึ้นอยู่กับเงื่อนไขและราคาเป็นสำคัญ

ง. ภาวะขาดแคลนวัตถุดิบ

  จากสภาวะการขาดแคลนชิ้นส่วนอิเล็กทรอนิกส์และวัตถุดิบ
  โดยเฉพาะชิ้นส่วนอิเล็กทรอนิกส์ประเภทหน่วยความจำ
  ซึ่งคาดว่าระยะเวลาที่จะได้จากโรงงานผลิตหน่วยความจำจะยาวนานมากขึ้น
  ถึงขนาดว่าอาจจะต้องเข้าคิวในการสั่งจอง และแน่นอนว่าราคาจะสูงขึ้นกว่าเดิม

  โดยแนวโน้มความต้องการชิ้นส่วนอิเล็กทรอนิกส์สูงเช่นนี้ ทางบริษัทฯได้มีการปรับกลยุทธ์
  การจัดหาวัตถุดิบ โดยการจัดตั้งสำนักงานดูแลด้านการจัดหาวัตถุดิบเพิ่มเติมในประเทศสิงคโปร์
  นอกเหนือไปจากนายหน้าในการจัดหาวัตถุดิบเดิมที่มีอยู่ในประเทศเยอรมัน เดนมาร์ก ฮ่องกง
  และ สหรัฐอเมริกา ทางบริษัทฯยังได้ทำการสั่งจองวัตถุดิบดังกล่าวไว้ล่วงหน้ากับผู้ขาย
  ซึ่งได้ตกลงกันเป็นพันธมิตรทางธุรกิจในระยะยาวด้วย
  ซึ่งจะช่วยทำให้ลดปัญหาสภาวะการขาดแคลนได้

จ. เทคโนโลยีการผลิต

ในปัจจุบัน บริษัทมีการใช้เทคโนโลยีในการผลิตและประกอบแผงวงจร 3 ประเภทหลัก ได้แก่

1.  เทคโนโลยีแบบ SMT (Surface Mounted Technology)

  เป็นเทคโนโลยีที่ใช้ในการเชื่อมต่อวงจรไฟฟ้าของอุปกรณ์สารกึ่งตัวนำและอุปกรณ์อื่น ๆ
  ลงบนผิวหน้าของแผงวงจรพิมพ์ (PCB : Printed Circuit Board หรือ PWB: Printed
  Wiring Board) ซึ่งเทคโนโลยี SMT
  จะมีประโยชน์ทั้งทางด้านการออกแบบและการผลิตโดยจะสามารถประหยัดพื้นที่ในการประกอบชิ้นส่วนอิเล็กทรอนิกส์บนแผงวงจรพิมพ์
  เทคโนโลยีในกลุ่ม SMT มักถูกอ้างอิงรวมครอบคลุมถึงเทคโนโลยีแบบ BGA (Ball Grid
  Array) ด้วย เนื่องจากเทคโนโลยีแบบ BGA
  จะเป็นเทคโนโลยีในการประกอบชิ้นส่วนอิเล็กทรอนิกส์ลงบนพื้นผิวแผงวงจรเช่นกัน
  เพียงแต่จุดเชื่อมต่อมักจะอยู่ใต้ชิ้นส่วนอิเล็กทรอนิกส์
  ส่วนที่ติดกับพื้นผิวแผงวงจรและจุดเชื่อมต่อจะมากกว่ามาก ทำให้เทคโนโลยีแบบ BGA
  ต้องการความแม่นยำในการวางชิ้นส่วนสูงกว่ามาก ปัจจุบันบริษัทฯ
  มีสายการผลิตที่เป็นเทคโนโลยีการผลิตแบบ SMT จำนวน 8
  สายการผลิตและสายการผลิตที่เป็นเทคโนโลยีแบบ BGA จำนวน 3 สายการผลิต

2.  เทคโนโลยีแบบ IMT (Insertion Mounted Technology)

  เป็นเทคโนโลยีซึ่งประกอบชิ้นส่วนอิเล็กทรอนิกส์โดยการเสียบไปในช่องของแผงวงจรพิมพ์ (PCB)
  โดยเทคโนโลยีแบบ IMT นี้จะเป็นที่นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่
  โดยปกติชิ้นส่วนอิเล็กทรอนิกส์ของ ผลิตภัณฑ์ที่ใช้เทคโนโลยี IMT
  ในการประกอบจะเป็นชิ้นส่วนที่มีราคาที่ต่ำกว่าเมื่อเทียบกับชิ้นส่วนผลิตภัณฑ์ที่ใช้เทคโนโลยี SMT

3.  เทคโนโลยี COB (Chip on Board)

  เป็นเทคโนโลยีที่ประกอบเชื่อมตัวประมวลผลข้อมูลรวมแบบเปลือย (Bare IC)
  เข้ากับแผงวงจรพิมพ์โดยตรงโดยที่การผลิตสินค้าโดยใช้เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่การประกอบ
  ผลิตภัณฑ์อิเล็กทรอนิกส์ด้วยเทคโนโลยีแบบ COB
  จะทำให้ต้นทุนการผลิตต่ำกว่าเมื่อเปรียบเทียบกับต้นทุนการผลิตผลิตภัณฑ์ใช้ตัวประมวลผลข้อมูลที่ประกอบสำเร็จแล้ว
  (Pre-package IC) ซึ่งจะเป็นชิ้นส่วนที่มีขนาดใหญ่กว่าและราคาสูงกว่า

ฉ. ผลกระทบสิ่งแวดล้อม

  บริษัทฯได้รับการรับรองระบบการจัดการสิ่งแวดล้อมมาตรฐานสากล ISO 14001 จากบริษัท
  เอเจเอ รีจิสตราส์ โดยมุ่งเน้นการปรับปรุงกระบวนการผลิตอย่างต่อเนื่อง
  เพื่อลดปัญหามลภาวะและสร้างคุณภาพชีวิตที่ดีแก่พนักงานและสังคม รวมทั้งชุมชน ได้แก่
  การปรับปรุงกระบวนการทำความสะอาดแผงวงจรจากสารละลายที่มีสารซีเอฟซีเป็นองค์ประกอบ
  มาใช้กับน้ำที่มีค่าเป็นกลางทางไฟฟ้าแทน
  และการนำสารทดแทนตะกั่วเข้ามาใช้ในกระบวนการผลิต
  นอกจากนี้บริษัทฯได้ประสานงานร่วมกับเจ้าหน้าที่กลุ่มงานอาชีวะสุขศาสตร์และนิรภัย
  กรมอนามัยกระทรวงสาธารณสุขในการติดตามและจัดทำรายงานผลการตรวจวัดคุณภาพสิ่งแวดล้อมอย่างต่อเนื่องเพื่อยืนยันว่าคุณภาพสิ่งแวดล้อมภายในบริษัทฯ
  ได้รับการควบคุม.ให้สอดคล้องกับข้อกฎหมายอยู่ตลอดเวลา
  และในขั้นตอนการกำจัดกากของเสียนั้น ทางบริษัทได้ลงนามทำสัญญากับ
  บริษัทบริหารและพัฒนาเพื่อการอนุรักษ์สิ่งแวดล้อม จำกัด
  โดยได้รับการอนุญาตอย่างเป็นทางการจากกรมโรงงาน กระทรวง อุตสาหกรรม

(4) งานที่ยังไม่ได้ส่งมอบ

  เนื่องจากลักษณะธุรกิจของบริษัทฯ เป็นการผลิตผลิตภัณฑ์ และ ให้บริการ กับลูกค้า
  ในลักษณะการส่งมอบผลิตภัณฑ์เป็นจำนวนชิ้น โดยทยอยส่งสินค้าที่ผลิตเสร็จแล้ว ให้กับ
  ลูกค้าเป็นระยะๆ ตามคำสั่งซื้อของลูกค้า ดังนั้นงานที่ยังไม่ได้
  ส่งมอบที่คงค้างอยู่จึงมีไม่สูงเมื่อเทียบกับยอดขายทั้งปี และ ไม่เป็นสาระสำคัญ